b'\n_START_ARTICLE_\nUnibersidad ng Missouri\n_START_PARAGRAPH_\nAng Unibersidad ng Missouri (Ingles: University of Missouri), na kilala rin bilang\xc2\xa0Mizzou, MU, o University of Missouri\xe2\x80\x93Columbia) ay isang pampubliko, land-grant, at pampananaliksik na unibersidad na matatagpuan sa estado ng Missouri, Estados Unidos. Noong 1839, ang unibersidad ay itinatag sa lungsod ng\xc2\xa0Columbia bilang ang unang pampublikong institusyon ng mas mataas na edukasyon, sa kanluran ng Ilog Mississippi. Bilang ang pinakamalaking unibersidad sa Missouri, nag-eenrol ang MU ng 35,448 mga mag-aaral\xc2\xa0at nag-aalok ng higit sa 300 mga digring programa sa 19 akademikong kolehiyo sa taong 2014-15. Ito ay ang flagship na kampus ng Unibersidad ng Missouri Sistema, na kung saan din ay nagpapanatili ng mga satelayt na kampus sa Rolla, Kansas City, at\xc2\xa0St. Louis._NEWLINE_Ang MU ay isa sa mga top-tier R1 na institusyon at isa sa 34 na pampublikong unibersidad na naging miyembro ng\xc2\xa0Association of American Universities. Mayroong higit sa 300,000 MU alumni na naninirahan sa buong mundo kung saan higit sa isa sa kalahati ay patuloy na naninirahan sa Missouri. Ang University of Missouri ay may ranggong pang-103 sa mga pambansang unibersidad ng Estados Unidos noong 2016, ayon sa\xc2\xa0US News & World Report.'